                     COMISIA COMUNITĂŢILOR EUROPENE

                                                     Bruxelles, 26.4.2007
                                                     COM(2007) 221 final

                                                     2007/0082 (CNS)

                                         Propunere de

                                 DECIZIE A CONSILIULUI

     privind semnarea şi aplicarea provizorie a Acordului dintre Comunitatea Europeană şi
           Republica Socialistă Vietnam privind anumite aspecte ale serviciilor aeriene

                                         Propunere de

                                 DECIZIE A CONSILIULUI

      privind încheierea Acordului dintre Comunitatea Europeană şi Republica Socialistă
                    Vietnam privind anumite aspecte ale serviciilor aeriene

                                    (prezentate de Comisie)

RO                                                                                RO
 ---pagebreak---                                           EXPUNERE DE MOTIVE

           1) CONTEXTUL PROPUNERII

             •
     110
                 Motivele şi obiectivele propunerii

             Ca urmare a hotărârilor Curţii de Justiţie în cazurile numite „cer deschis”, la data de
             5 iunie 2003, Consiliul a acordat Comisiei un mandat care îi permite să deschidă
             negocieri cu ţări terţe cu scopul de a înlocui anumite dispoziţii din acordurile existente,
             cu un acord comunitar1 („mandat orizontal”). Aceste acorduri au ca obiectiv acordarea
             dreptului la acces nediscriminatoriu la rutele dintre Comunitate şi ţările terţe tuturor
             transportatorilor aerieni comunitari, precum şi alinierea acordurilor bilaterale privind
             serviciile aeriene dintre statele membre şi ţări terţe la dreptul comunitar.

             •
     120
                 Context general

             Relaţiile internaţionale în materie de aviaţie dintre statele membre şi ţările terţe au fost
             întotdeauna reglementate de acorduri bilaterale privind serviciile aeriene încheiate între
             statele membre şi ţări terţe, de anexele la acestea şi de alte înţelegeri bilaterale sau
             multilaterale conexe.

             Clauzele de desemnare tradiţionale din acordurile bilaterale privind serviciile aeriene la
             care statele membre sunt parte încalcă dreptul comunitar. Aceste clauze permit unei ţări
             terţe să respingă, să retragă sau să suspende permisele sau autorizaţiile unui
             transportator aerian care a fost desemnat de un stat membru, dar care nu se află în
             proprietatea şi sub controlul efectiv al acelui stat membru sau al unor resortisanţi ai săi.
             S-a constatat că acest lucru reprezintă o discriminare împotriva transportatorilor aerieni
             stabiliţi pe teritoriul unui stat membru, dar care se află în proprietatea şi sub controlul
             unor resortisanţi ai altor state membre. Această situaţie reprezintă o încălcare a
             articolului 43 din tratat, care garantează resortisanţilor statelor membre care şi-au
             exercitat dreptul la liberă stabilire, acelaşi tratament în statul membru gazdă ca cel
             acordat resortisanţilor acelui stat membru.

             Cu privire la alte aspecte precum impozitarea carburanţilor de aviaţie sau tarifele
             introduse de transportatorii aerieni din ţările terţe pe rutele intracomunitare, ar trebui să
             se asigure respectarea dreptului comunitar prin modificarea sau completarea
             dispoziţiilor existente în acordurile bilaterale privind serviciile aeriene dintre statele
             membre şi ţările terţe.

             •
     130
                 Dispoziţii în vigoare în domeniul propunerii

             Dispoziţiile acordului înlocuiesc şi completează dispoziţiile în vigoare din cele şase
             acorduri bilaterale privind serviciile aeriene dintre statele membre şi Republica
             Socialistă Vietnam.

             •
     140
                 Coerenţa cu celelalte politici şi obiective ale Uniunii

     1
             Decizia 11323/03 a Consiliului din 5 iunie 2003 (document exclusiv)

RO                                                        2                                                  RO
 ---pagebreak---               Acordul urmăreşte un obiectiv fundamental al politicii comunitare în domeniul aviaţiei
              externe, aliniind acordurile bilaterale privind serviciile aeriene existente la dreptul
              comunitar.

           2) CONSULTAREA PĂRŢILOR INTERESATE ŞI EVALUAREA IMPACTULUI

              •   Consultarea părţilor interesate
     211
              Metode de consultare, principalele sectoare vizate şi profilul general al respondenţilor

              Statele membre şi reprezentanţii sectorului au fost consultaţi pe durata negocierilor.
     212
              Rezumatul răspunsurilor şi modul în care au fost luate în considerare

              Observaţiile statelor membre şi ale reprezentanţilor sectorului au fost luate în
              considerare.

           3) ELEMENTE JURIDICE ALE PROPUNERII

              •
     305
                  Rezumatul măsurilor propuse

              În conformitate cu mecanismele şi orientările din anexa la „mandatul orizontal”,
              Comisia a negociat cu Republica Socialistă Vietnam un acord care înlocuieşte anumite
              dispoziţii din acordurile bilaterale privind serviciile aeriene existente dintre statele
              membre şi Republica Socialistă Vietnam. Articolul 2 din acord înlocuieşte clauzele de
              desemnare tradiţionale cu o clauză de desemnare comunitară, care permite tuturor
              transportatorilor comunitari să beneficieze de dreptul la liberă stabilire. Articolul 4
              (Tarife) soluţionează conflictele dintre acordurile bilaterale privind serviciile aeriene
              existente şi Regulamentul nr. 2409/92 al Consiliului privind tarifele serviciilor aeriene
              pentru transportul de pasageri şi de marfă, care interzice transportatorilor din ţările terţe
              să deţină o poziţie dominată în ceea ce priveşte tarifele serviciilor aeriene pentru
              transportul în Comunitate. Articolul 5 soluţionează eventualele conflicte cu regulile
              comunitare de concurenţă.

              •
     310
                  Temeiul juridic

              Tratatul CE articolul 80 alineatul (2) şi articolul 300 alineatul (2)

              •
     329
                  Principiul subsidiarităţii

              Propunerea se bazează în întregime pe „mandatul orizontal” acordat de Consiliu, luând
              în considerare aspectele care fac obiectul dreptului comunitar şi al acordurilor
              bilaterale privind serviciile aeriene.

              •   Principiul proporţionalităţii

              Acordul modifică sau completează dispoziţiile din acordurile bilaterale privind
              serviciile aeriene numai în măsura necesară asigurării respectării dreptului comunitar.

              •   Alegerea instrumentelor

RO                                                     3                                                      RO
 ---pagebreak---      342
             Acordul dintre Comunitate şi Republica Socialistă Vietnam reprezintă cel mai eficient
             instrument pentru alinierea la dreptul comunitar a tuturor acordurilor bilaterale privind
             serviciile aeriene existente dintre statele membre şi Republica Socialistă Vietnam.

           4) CONSECINŢE BUGETARE
     409
             Propunerea nu are consecinţe asupra bugetului comunitar.

           5) INFORMAŢII SUPLIMENTARE

             •
     510
                 Simplificare
     511
             Propunerea prevede o simplificare a legislaţiei.
     512
             Dispoziţiile pertinente din acordurile bilaterale privind serviciile aeriene dintre statele
             membre şi Republica Socialistă Vietnam vor fi înlocuite sau completate de dispoziţiile
             cuprinse într-un singur acord comunitar.

             •
     570
                 Explicarea detaliată a propunerii

             În conformitate cu procedura standard pentru semnarea şi încheierea acordurilor
             internaţionale, Consiliul este invitat să aprobe deciziile privind semnarea şi încheierea
             Acordului dintre Comunitatea Europeană şi Republica Socialistă Vietnam privind
             anumite aspecte ale serviciilor aeriene şi să desemneze persoanele autorizate să
             semneze acordul în numele Comunităţii.

RO                                                   4                                                     RO
 ---pagebreak---                                                  Propunere de

                                        DECIZIE A CONSILIULUI

         privind semnarea şi aplicarea provizorie a Acordului dintre Comunitatea Europeană şi
               Republica Socialistă Vietnam privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză,

     având în vedere propunerea Comisiei2,

     întrucât:

     (1)      La data de 5 iunie 2003, Consiliul a autorizat Comisia să deschidă negocieri cu ţări
              terţe privind înlocuirea anumitor dispoziţii din acordurile bilaterale existente cu un
              acord comunitar.

     (2)      Comisia a negociat în numele Comunităţii un acord cu Republica Socialistă Vietnam
              cu privire la anumite aspecte ale serviciilor aeriene în conformitate cu mecanismele şi
              orientările din anexa la decizia Consiliului de autorizare a Comisiei în vederea
              deschiderii negocierilor cu ţări terţe privind înlocuirea anumitor dispoziţii din
              acordurile bilaterale existente cu un acord comunitar.

     (3)      Sub rezerva încheierii sale la o dată ulterioară, acordul negociat de către Comisie ar
              trebui semnat şi aplicat provizoriu.

     DECIDE:

                                                 Articol unic

     1.          Preşedintele Consiliului este autorizat să numească persoana împuternicită
                 (persoanele împuternicite) să semneze în numele Comunităţii Acordul dintre
                 Comunitatea Europeană şi Republica Socialistă Vietnam privind anumite aspecte ale
                 serviciilor aeriene, sub rezerva încheierii sale la o dată ulterioară.

     2.          În aşteptarea intrării sale în vigoare, acordul se aplică în mod provizoriu începând cu
                 prima zi a primei luni următoare datei la care părţile şi-au comunicat reciproc
                 îndeplinirea procedurilor necesare în acest scop. Preşedintele Consiliului este
                 autorizat să înainteze notificarea prevăzută la articolul 8 alineatul (2) din acord.

     3.          Textul acordului se anexează la prezenta decizie.

     2
               JO C […], […], p. […].

RO                                                     5                                                   RO
 ---pagebreak---      Adoptată la Bruxelles, […]

                                  Pentru Consiliu
                                  Preşedintele

RO                                  6               RO
 ---pagebreak---                                                                  2007/0082 (CNS)

                                                  Propunere de

                                       DECIZIE A CONSILIULUI

          privind încheierea Acordului dintre Comunitatea Europeană şi Republica Socialistă
                        Vietnam privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză, precum şi cu articolul
     300 alineatul (3) primul paragraf,

     având în vedere propunerea Comisiei3,

     având în vedere avizul Parlamentului European4,

     întrucât:

     (1)      La data de 5 iunie 2003, Consiliul a autorizat Comisia să deschidă negocieri cu ţări
              terţe privind înlocuirea anumitor dispoziţii din acordurile bilaterale existente cu un
              acord comunitar.

     (2)      Comisia a negociat în numele Comunităţii un acord cu Republica Socialistă Vietnam
              cu privire la anumite aspecte ale serviciilor aeriene în conformitate cu mecanismele şi
              orientările din anexa la decizia Consiliului de autorizare a Comisiei în vederea
              deschiderii negocierilor cu ţări terţe privind înlocuirea anumitor dispoziţii din
              acordurile bilaterale existente cu un acord comunitar.

     (3)      Acordul a fost semnat în numele Comunităţii la […], sub rezerva încheierii sale la o
              dată ulterioară, în conformitate cu Decizia …/…/ CE a Consiliului din […]5.

     (4)      Acordul ar trebui să fie aprobat,

     DECIDE:

                                                   Articolul 1

     1.          Acordul dintre Comunitatea Europeană şi Republica Socialistă Vietnam privind
                 anumite aspecte ale serviciilor aeriene se aprobă în numele Comunităţii.

     3
              JO C […], […], p. […].
     4
              JO C […], […], p. […].
     5
              JO C […], […], p. […].

RO                                                     7                                                RO
 ---pagebreak---      2.      Textul acordului se anexează la prezenta decizie.

                                              Articolul 2

     Preşedintele Consiliului este autorizat să numească persoana împuternicită (persoanele
     împuternicite) să depună notificarea menţionată în articolul 8 alineatul (1) din acord.

     Adoptată la Bruxelles, […]

                                                Pentru Consiliu
                                                Preşedintele

RO                                                8                                            RO
 ---pagebreak---                                                  ANEXĂ

                                                 ACORD

                    între Comunitatea Europeană şi Republica Socialistă Vietnam

                            privind anumite aspecte ale serviciilor aeriene

     COMUNITATEA EUROPEANĂ,

     pe de o parte, şi

     GUVERNUL REPUBLICII SOCIALISTE VIETNAM,

     pe de altă parte

     (denumite în continuare „părţile”)

     CONSTATÂND că acordurile bilaterale privind serviciile aeriene încheiate între
     şaptesprezece state membre ale Comunităţii Europene şi Republica Socialistă Vietnam conţin
     dispoziţii contrare dreptului comunitar,

     CONSTATÂND competenţa exclusivă a Comunităţii Europene în ceea ce priveşte mai multe
     aspecte care pot fi incluse în acorduri bilaterale privind serviciile aeriene dintre statele
     membre ale Comunităţii Europene şi ţări terţe,

     CONSTATÂND că, în temeiul dreptului Comunităţii Europene, transportatorii aerieni
     comunitari stabiliţi într-un stat membru au dreptul la acces nediscriminatoriu la rutele aeriene
     dintre statele membre ale Comunităţii Europene şi ţări terţe,

     AVÂND ÎN VEDERE acordurile dintre Comunitatea Europeană şi anumite ţări terţe care
     prevăd pentru resortisanţii acestor ţări terţe posibilitatea de a deveni proprietari de
     transportatori aerieni licenţiaţi în conformitate cu dreptul Comunităţii Europene,

     RECUNOSCÂND că anumite dispoziţii din acordurile bilaterale privind serviciile aeriene
     dintre statele membre ale Comunităţii Europene şi Republica Socialistă Vietnam care
     contravin dreptului Comunităţii Europene trebuie să fie aliniate pe deplin la acesta din urmă,
     astfel încât să se stabilească un temei juridic solid pentru serviciile aeriene dintre Comunitatea
     Europeană şi Republica Socialistă Vietnam şi să se asigure continuitatea respectivelor servicii
     aeriene,

     CONSTATÂND că, în temeiul dreptului Comunităţii Europene, transportatorii aerieni nu pot,
     în principiu, încheia acorduri care ar putea afecta schimburile comerciale dintre statele
     membre ale Comunităţii Europene şi care au ca obiect sau efect înfrânarea, restricţionarea sau
     denaturarea concurenţei,

     RECUNOSCÂND că anumite dispoziţii din acordurile bilaterale privind serviciile aeriene
     dintre statele membre ale Comunităţii Europene şi Republica Socialistă Vietnam care (i)
     necesită sau favorizează adoptarea unor acorduri între întreprinderi, a unor decizii luate de
     către asociaţii de întreprinderi sau a unor practici concertate care înfrânează, denaturează sau

RO                                                   9                                                    RO
 ---pagebreak---      restricţionează concurenţa; sau (ii) consolidează efectele unui astfel de acord, decizie sau
     practici concertate; sau (iii) deleagă transportatorilor aerieni sau altor agenţi economici privaţi
     responsabilitatea pentru luarea unor măsuri care înfrânează, denaturează sau restricţionează
     concurenţa între operatorii de transport aerian pe rutele respective, pot face ca regulile de
     concurenţă care se aplică întreprinderilor să devină ineficiente,

     CONSTATÂND că, în cadrul acestor negocieri, Comunitatea Europeană nu are drept obiectiv
     creşterea volumului total al traficului aerian dintre Comunitatea Europeană şi Republica
     Socialistă Vietnam, compromiterea echilibrului dintre transportatorii aerieni comunitari şi
     operatorii de transport aerian din Republica Socialistă Vietnam şi nici negocierea unor
     modificări ale dispoziţiilor acordurilor bilaterale privind serviciile aeriene existente în ceea ce
     priveşte drepturile de trafic,

     CONVIN DUPĂ CUM URMEAZĂ:

                                              ARTICOLUL 1

                                            Dispoziţii generale

     În sensul prezentului acord, prin „state membre” se înţelege statele membre ale Comunităţii
     Europene.

     1.       În cadrul fiecăruia dintre acordurile enumerate în anexa 1, trimiterile la resortisanţii
              statului membru care se constituie parte la acordul respectiv se interpretează ca
              trimiteri la resortisanţii statelor membre ale Comunităţii Europene.

     2.       În cadrul fiecăruia dintre acordurile enumerate în anexa 1, trimiterile la
              transportatorii aerieni sau la companiile aeriene ale statului membru care se
              constituie parte la acordul respectiv se interpretează ca trimiteri la operatorii de
              transport aerian sau la companiile aeriene desemnate de respectivul stat membru.

                                              ARTICOLUL 2

                                   Desemnarea de către un stat membru

     1.       Dispoziţiile alineatelor (2) şi (3) din prezentul articol înlocuiesc dispoziţiile
              corespunzătoare ale articolelor enumerate în anexa 2 literele (a) şi, respectiv, (b), în
              ceea ce priveşte desemnarea unui transportator aerian de către statul membru în
              cauză, autorizaţiile şi permisele acordate acestuia de către Republica Socialistă
              Vietnam şi respectiv refuzul, revocarea, suspendarea sau limitarea autorizaţiilor sau a
              permiselor transportatorului aerian.

     2.       La primirea unei desemnări din partea unui stat membru, Republica Socialistă
              Vietnam acordă autorizaţiile şi permisele corespunzătoare într-un termen limită
              minim de procedură, cu condiţia ca:

              i.    transportatorul aerian să fie stabilit pe teritoriul statului membru care a efectuat
                    desemnarea, în temeiul Tratatului de instituire a Comunităţii Europene şi să

RO                                                   10                                                    RO
 ---pagebreak---                     deţină o autorizaţie de funcţionare valabilă, în conformitate cu dreptul
                    Comunităţii Europene;

             ii.    statul membru care a eliberat certificatul de transportator aerian să efectueze şi
                    să asigure un control reglementar efectiv al transportatorului aerian, iar
                    autoritatea aeronautică competentă să fie identificată în mod clar în desemnare;
                    şi

             iii.   transportatorul aerian să fie deţinut, în mod direct sau prin intermediul unui
                    acţionariat majoritar, şi să fie controlat efectiv de state membre şi/sau de
                    resortisanţi ai statelor membre şi/sau de alte state enumerate în anexa 3 şi/sau
                    de resortisanţi ai acestor alte state.

     3.      Republica Socialistă Vietnam poate refuza, revoca, suspenda sau limita autorizaţiile
             sau permisele unui transportator aerian desemnat de un stat membru, în cazul în care:

             i.     transportatorul aerian nu este stabilit pe teritoriul statului membru care a
                    efectuat desemnarea în temeiul Tratatului de instituire a Comunităţii Europene
                    sau nu deţine o autorizaţie de funcţionare valabilă în conformitate cu dreptul
                    Comunităţii Europene;

             ii.    statul membru care a eliberat certificatul de transportator aerian nu efectuează
                    şi nu asigură un control reglementar efectiv al transportatorului aerian, iar
                    autoritatea aeronautică competentă nu este identificată în mod clar în
                    desemnare; sau

             iii.   transportatorul aerian nu este deţinut, în mod direct sau prin intermediul unui
                    acţionariat majoritar, şi nu este controlat efectiv de state membre şi/sau de
                    resortisanţi ai statelor membre şi/sau de alte state enumerate în anexa 3 şi/sau
                    de resortisanţi ai acestor alte state.

     În exercitarea drepturilor sale în temeiul prezentului alineat, Republica Socialistă Vietnam nu
     face discriminări în funcţie de naţionalitate între transportatorii aerieni comunitari.

                                             ARTICOLUL 3

                                                Siguranţă

     1.      Dispoziţiile alineatului (2) din prezentul articol completează articolele enumerate în
             anexa 2 litera (d).

     2.      În cazul în care un stat membru a desemnat un transportator aerian al cărui control
             reglementar este efectuat şi asigurat de către un alt stat membru, drepturile Republicii
             Socialiste Vietnam în cadrul dispoziţiilor privind siguranţa cuprinse în acordul
             încheiat între statul membru care a desemnat transportatorul aerian şi Republica
             Socialistă Vietnam se aplică în mod identic în ceea ce priveşte adoptarea, exercitarea
             sau menţinerea standardelor de siguranţă de către acest alt stat membru, precum şi în
             ceea ce priveşte autorizaţia de funcţionare a respectivului transportator aerian.

RO                                                  11                                                   RO
 ---pagebreak---                                              ARTICOLUL 4

                        Tarife pentru transportul în cadrul Comunităţii Europene

     1.       Dispoziţiile alineatului (2) din prezentul articol completează articolele enumerate în
              anexa 2 litera (c).

     2.       Tarifele care vor fi practicate de către transportatorul aerian (transportatorii aerieni)
              desemnat (desemnaţi) de Republica Socialistă Vietnam în temeiul unuia dintre
              acordurile enumerate în anexa 1, care conţine o dispoziţie menţionată în anexa 2
              litera (d), pentru transporturile efectuate integral în cadrul Comunităţii Europene,
              sunt reglementate de dreptul Comunităţii Europene.

                                             ARTICOLUL 5

                               Compatibilitatea cu regulile de concurenţă

     1.       Fără a aduce atingere oricărei dispoziţii contrare, niciuna din dispoziţiile acordurilor
              enumerate în Anexa 1: (i) nu favorizează adoptarea unor acorduri între întreprinderi,
              a unor decizii luate de către asociaţii de întreprinderi sau a unor practici concertate
              care înfrânează, denaturează sau restricţionează concurenţa; (ii) nu consolidează
              efectele unui astfel de acord, decizii sau practici concertate; sau (iii) nu deleagă
              agenţilor economici privaţi responsabilitatea pentru luarea unor măsuri care
              înfrânează, denaturează sau restricţionează concurenţa.

     2.       Dispoziţiile acordurilor enumerate în anexa 1 care sunt incompatibile cu alineatul (1)
              din prezentul articol nu se aplică.

                                             ARTICOLUL 6

                                              Anexe la acord

     Anexele la prezentul acord constituie parte integrantă din acesta.

                                             ARTICOLUL 7

                                        Revizuire sau modificare

     Părţile pot, în orice moment, revizui sau modifica prezentul acord prin consimţământ reciproc.

                                             ARTICOLUL 8

                                Intrarea în vigoare şi aplicarea provizorie

     1.       Prezentul acord intră în vigoare la data la care părţile şi-au comunicat reciproc, în
              scris, îndeplinirea procedurilor interne respective necesare intrării în vigoare.

RO                                                  12                                                    RO
 ---pagebreak---      2.      Fără a aduce atingere alineatului (1), părţile convin să aplice prezentul acord în mod
             provizoriu începând cu prima zi a lunii următoare datei la care părţile şi-au
             comunicat reciproc îndeplinirea procedurilor necesare în acest scop.

     3.      Acordurile şi celelalte înţelegeri dintre statele membre şi Republica Socialistă
             Vietnam care, la data semnării prezentului acord, nu au intrat încă în vigoare şi nu
             fac obiectul unei aplicări provizorii sunt enumerate în anexa 1 litera (b). Prezentul
             acord se aplică tuturor acestor acorduri şi înţelegeri la intrarea lor în vigoare sau la
             aplicarea provizorie.

                                            ARTICOLUL 9

                                               Denunţare

     1.      Denunţarea unuia dintre acordurile enumerate în anexa 1 conduce la denunţarea
             simultană a tuturor dispoziţiilor prezentului acord privind acordul în cauză enumerat
             în anexa 1.

     2.      Denunţarea tuturor acordurilor enumerate în anexa 1 conduce la denunţarea
             simultană a prezentului acord.

     DREPT CARE subsemnaţii, pe deplin autorizaţi, semnează prezentul acord.

     Adoptat în dublu exemplar la [....], la data de [… ... ...], în limbile bulgară, cehă, daneză,
     engleză, estonă, finlandeză, franceză, germană, greacă, italiană, letonă, lituaniană, olandeză,
     maghiară, malteză, polonă, portugheză, română, slovacă, slovenă, spaniolă, suedeză şi
     vietnameză.

     PENTRU COMUNITATEA EUROPEANĂ:                         PENTRU GUVERNUL REPUBLICII
     SOCIALISTE VIETNAM:

RO                                                 13                                                   RO
 ---pagebreak---      Anexa 1

                   Lista acordurilor menţionate la articolul 1 din prezentul acord

     (a)       Acorduri privind serviciile aeriene între Republica Socialistă Vietnam şi statele
               membre ale Comunităţii Europene care, la data semnării prezentului acord, au
               fost încheiate, semnate şi/sau fac obiectul unei aplicări provizorii

               –    Acordul privind serviciile aeriene dintre Guvernul Federal al Austriei şi
                    Guvernul Republicii Socialiste Vietnam, semnat la Hanoi la 27 martie 1995,
                    denumit în continuare „Acordul Vietnam-Austria” în anexa 2;

               –    Acordul dintre Guvernul Regatului Belgiei şi Guvernul Republicii
                    Socialiste Vietnam privind transportul aerian, semnat la Bruxelles la
                    21 octombrie 1992, denumit în continuare „Acordul Vietnam – Belgia” în
                    anexa 2;

               –    Acordul dintre Guvernul Republicii Cehia şi Guvernul Republicii Socialiste
                    Vietnam privind serviciile aeriene, semnat la Praga la 23 mai 1997, denumit în
                    continuare „Acordul Vietnam – Cehia” în anexa 2;

               –    Acordul privind serviciile aeriene dintre Guvernul Regatului Danemarcei şi
                    Guvernul Republicii Socialiste Vietnam, semnat la Hanoi la
                    25 septembrie 1997, denumit în continuare „Acordul Vietnam – Danemarca” în
                    anexa 2;

               –    A se citi împreună cu Memorandumul de înţelegere dintre Regatele
                    Danemarcei, Norvegiei şi Suediei şi Republica Socialistă Vietnam, semnat la
                    Ha Noi la 25 septembrie 1997;

               –    Acordul privind serviciile aeriene dintre Guvernul Republicii Finlanda şi
                    Guvernul Republicii Socialiste Vietnam, semnat la Ha Noi la
                    26 octombrie 2000, denumit în continuare „Acordul Vietnam – Finlanda” în
                    anexa 2;

               –    Acordul privind serviciile aeriene dintre Guvernul Republicii Franţa şi
                    Guvernul Republicii Socialiste Vietnam, semnat la Paris la 14 aprilie 1977,
                    denumit în continuare „Acordul Vietnam – Franţa” în anexa 2;

               –    Acordul privind transportul aerian dintre Guvernul Republicii Federale
                    Germania şi Guvernul Republicii Socialiste Vietnam, semnat la Bonn la
                    26 august 1994, denumit în continuare „Acordul Vietnam – Germania” în
                    anexa 2;

               Modificat ultima dată prin procesul-verbal convenit semnat la Hanoi la 7 martie
               2002;

               –    Acordul dintre Guvernul Republicii Ungaria şi Guvernul Republicii
                    Socialiste Vietnam privind serviciile aeriene, semnat la Ha Noi la
                    4 februarie 1998, denumit în continuare „Acordul Vietnam – Ungaria” în anexa
                    2;

RO                                                14                                                 RO
 ---pagebreak---            –    Acordul dintre Guvernul Marelui Ducat de Luxemburg şi Guvernul
                Republicii Socialiste Vietnam privind serviciile aeriene, semnat la
                Luxemburg la 26 octombrie 1994, denumit în continuare „Acordul Vietnam –
                Luxemburg” în anexa 2;

           –    Acordul dintre Regatul Ţărilor de Jos şi Republica Socialistă Vietnam
                privind serviciile aeriene între teritoriile lor şi în afara acestora, semnat la Ha
                Noi la 1 octombrie 1993, denumit în continuare „Acordul Vietnam – Ţările de
                Jos” în anexa 2;

           –    Acordul privind transportul aerian dintre Guvernul Republicii Populare
                Polonia şi Guvernul Republicii Socialiste Vietnam, semnat la Varşovia la
                11 septembrie 1976, denumit în continuare „Acordul Vietnam – Polonia” în
                anexa 2;

           –    Acordul privind transportul aerian dintre Guvernul Republicii Portugalia şi
                Guvernul Republicii Socialiste Vietnam, semnat la Lisabona la
                3 februarie 1998, denumit în continuare „Acordul Vietnam – Portugalia” în
                anexa 2;

           –    Acordul dintre Guvernul Republicii Socialiste România şi Guvernul
                Republicii Socialiste Vietnam privind transportul aerian civil, semnat la
                Hanoi la 26 iunie 1979, denumit în continuare „Acordul Vietnam – România”
                în anexa 2;

           –    Acordul privind serviciile aeriene dintre Guvernul Regatului Suediei şi
                Guvernul Republicii Socialiste Vietnam, semnat la Hanoi la
                25 septembrie 1997, denumit în continuare „Acordul Vietnam – Suedia” în
                anexa 2;

           –    A se citi împreună cu Memorandumul de înţelegere dintre Regatele
                Danemarcei, Norvegiei şi Suediei şi Republica Socialistă Vietnam, semnat la
                Hanoi la 25 septembrie 1997;

           –    Acordul privind transportul aerian dintre Guvernul Republicii Slovacia şi
                Guvernul Republicii Socialiste Vietnam, semnat la Hanoi la
                6 noiembrie 1997, denumit în continuare „Acordul Vietnam – Slovacia” în
                anexa 2;

           –    Acordul dintre Guvernul Regatului Unit şi Guvernul Republicii Socialiste
                Vietnam privind serviciile aeriene, semnat la Londra la 19 august 1994,
                denumit în continuare „Acordul Vietnam – Regatul Unit” în anexa 2;

           Modificat ultima dată prin schimbul de note de la Hanoi din 8 şi 26 septembrie 2000;

     (b)   Acorduri privind serviciile aeriene şi alte înţelegeri parafate sau semnate între
           Republica Socialistă Vietnam şi state membre ale Comunităţii Europene care, la
           data semnării prezentului acord, nu au intrat încă în vigoare şi nu fac obiectul
           unei aplicări provizorii

RO                                              15                                                    RO
 ---pagebreak---      Anexa 2

     Lista articolelor din acordurile enumerate în anexa 1 şi menţionate la articolele 2-5 din
                                         prezentul acord

     (a) Desemnarea de către un stat membru:

               –   articolul 3 alineatul (5) din Acordul Vietnam – Austria;

               –   articolul 3 alineatul (4) din Acordul Vietnam – Danemarca;

               –   articolul 4 alineatul (4) din Acordul Vietnam – Cehia;

               –   articolul 4 alineatul (5) din Acordul Vietnam – Finlanda;

               –   articolul 7 alineatul (4) din Acordul Vietnam – Franţa;

               –   articolul 3 alineatul (4) din Acordul Vietnam – Germania;

               –   articolul 3 alineatul (4) din Acordul Vietnam – Ungaria;

               –   articolul 3 alineatul (4) din Acordul Vietnam – Luxemburg;

               –   articolul 4 alineatul (4) din Acordul Vietnam – Ţările de Jos;

               –   articolul 3 alineatul (4) din Acordul Vietnam – Portugalia;

               –   articolul 3 din Acordul Vietnam – România;

               –   articolul 3 alineatul (4) din Acordul Vietnam – Suedia;

               –   articolul 3 alineatul (4) din Acordul Vietnam – Slovacia;

               –   articolul 4 alineatul (4) din Acordul Vietnam – Regatul Unit;

     (b) Refuzul, revocarea, suspendarea sau limitarea autorizaţiilor sau a permiselor:

               –   articolul 4 alineatul (1) litera (a) din Acordul Vietnam – Austria;

               –   articolul 5 alineatul (1) litera (d) din Acordul Vietnam – Belgia;

               –   articolul 5 alineatul (1) litera (a) din Acordul Vietnam – Cehia;

               –   articolul 4 alineatul (1) litera (a) din Acordul Vietnam – Danemarca;

               –   articolul 5 alineatul (1) litera (a) din Acordul Vietnam – Finlanda;

               –   articolul 9 alineatul (1) litera (a) din Acordul Vietnam – Franţa;

               –   articolul 4 alineatul (1) din Acordul Vietnam – Germania;

               –   articolul 4 alineatul (1) litera (a) din Acordul Vietnam – Ungaria;

RO                                                 16                                            RO
 ---pagebreak---              –    articolul 4 alineatul (1) litera (c) din Acordul Vietnam – Luxemburg;

             –    articolul 5 alineatul (1) litera (c) din Acordul Vietnam – Ţările de Jos;

             –    articolul 4 alineatul (1) litera (a) din Acordul Vietnam – Portugalia;

             –    articolul 4 din Acordul Vietnam – România;

             –    articolul 4 alineatul (1) litera (a) din Acordul Vietnam – Suedia;

             –    articolul 4 alineatul (1) litera (a) din Acordul Vietnam – Slovacia;

             –    articolul 5 alineatul (1) litera (a) din Acordul Vietnam – Regatul Unit;

     (c) Siguranţă:

             –    articolul 6 din Acordul Vietnam – Austria;

             –    articolul 7 din Acordul Vietnam – Belgia;

             –    articolul 11 din Acordul Vietnam – Cehia;

             –    articolul 18 din Acordul Vietnam – Finlanda;

             –    articolul 4 din Acordul Vietnam – Franţa;

             –    articolul privind siguranţa prevăzut în apendicele 4 din procesul-verbal
                  convenit semnat la Hanoi la 7 martie 2002, de modificare a Acordului Vietnam
                  – Germania;

             –    articolul 9 din Acordul Vietnam – Ungaria;

             –    articolul 6 din Acordul Vietnam – Luxemburg;

             –    articolul 14 din Acordul Vietnam – Ţările de Jos;

             –    articolul 10 din Acordul Vietnam – Polonia;

             –    articolul 7 din Acordul Vietnam – Slovacia;

             –    articolul 9a din Acordul Vietnam – Regatul Unit;

     (d) Tarife pentru transport în Comunitatea Europeană:

             –    articolul 11 din Acordul Vietnam – Austria;

             –    articolul 13 din Acordul Vietnam – Belgia;

             –    articolul 7 din Acordul Vietnam – Cehia;

             –    articolul 11 din Acordul Vietnam – Danemarca;

             –    articolul 13 din Acordul Vietnam – Finlanda;

RO                                                17                                             RO
 ---pagebreak---      –   articolul 12 din Acordul Vietnam – Franţa;

     –   articolul 10 din Acordul Vietnam – Germania;

     –   articolul 6 din Acordul Vietnam – Ungaria;

     –   articolul 11 din Acordul Vietnam – Luxemburg;

     –   articolul 6 din Acordul Vietnam – Ţările de Jos;

     –   articolul 20 din Acordul Vietnam – Polonia;

     –   articolul 16 din Acordul Vietnam – Portugalia;

     –   articolul 11 din Acordul Vietnam – România;

     –   articolul 11 din Acordul Vietnam – Suedia;

     –   articolul 12 din Acordul Vietnam – Slovacia;

     –   articolul 7 din Acordul Vietnam – Regatul Unit;

RO                                      18                  RO
 ---pagebreak---      Anexa 3

     Lista celorlalte state menţionate la articolul 2 din prezentul acord

     (a)       Republica Islanda (în cadrul Acordului privind Spaţiul Economic European);

     (b)       Principatul Liechtenstein (în cadrul Acordului privind Spaţiul Economic
               European);

     (c)       Regatul Norvegiei (în cadrul Acordului privind Spaţiul Economic European);

     (d)       Confederaţia Elveţiană (în cadrul Acordului între Comunitatea Europeană şi
               Confederaţia Elveţiană privind transporturile aeriene)

RO                                                19                                        RO


                   COMISIA COMUNITĂŢILOR EUROPENE

                                                   Bruxelles, 17.4.2007
                                                   COM(2007) 189 final

                                                   2007/0065 (CNS)

                                       Propunere de

                               DECIZIE A CONSILIULUI

     privind semnarea şi aplicarea, cu titlu provizoriu, a Acordului dintre Comunitatea
      Europeană şi Republica Kârgâză privind anumite aspecte ale serviciilor aeriene

                                       Propunere de

                               DECIZIE A CONSILIULUI

     privind încheierea Acordului dintre Comunitatea Europeană şi Republica Kârgâză
                       privind anumite aspecte ale serviciilor aeriene

                                  (prezentată de Comisie)

RO                                                                                RO
 ---pagebreak---                                            EXPUNERE DE MOTIVE

           1) CONTEXTUL PROPUNERII

             •
     110
                 Motivele şi obiectivele propunerii

             La 5 iunie 2003, ca urmare a hotărârilor Curţii de Justiţie în aşa-numitele cazuri
             „Ceruri deschise”, Consiliul a autorizat Comisia să deschidă negocieri cu ţări terţe cu
             privire la înlocuirea anumitor dispoziţii din acordurile existente cu un acord comunitar1
             („mandatul orizontal”). Obiectivele respectivelor acorduri sunt de a le oferi tuturor
             transportatorilor aerieni comunitari accesul nediscriminatoriu la rutele dintre
             Comunitate şi ţările terţe, precum şi de a alinia la legislaţia comunitară acordurile
             bilaterale dintre statele membre şi ţările terţe privind serviciile aeriene.

             •
     120
                 Contextul general

             În sectorul transportului aerian internaţional, relaţiile dintre statele membre şi ţările
             terţe au fost reglementate în mod tradiţional prin acorduri bilaterale privind serviciile
             aeriene, încheiate între statele membre şi ţările terţe, de anexele la respectivele acorduri
             şi de alte acorduri bilaterale sau multilaterale adiacente.

             Clauzele tradiţionale de desemnare din acordurile bilaterale dintre statele membre
             privind serviciile aeriene încalcă legislaţia comunitară. În temeiul acestor clauze, o ţară
             terţă poate respinge, retrage sau suspenda permisele sau autorizaţiile unui transportator
             aerian care a fost desemnat de un stat membru, dar care nu este nu se află integral în
             proprietatea respectivului stat membru sau a resortisanţilor acestuia sau nu este
             controlat efectiv de aceştia. Acest lucru constituie o discriminare împotriva
             transportatorilor comunitari stabiliţi pe teritoriul unui stat membru şi care se află în
             proprietatea unor resortisanţi ai altor state membre sau sunt controlaţi de aceştia. Acest
             lucru constituie, totodată, o încălcare a articolului 43 din Tratat, care garantează
             resortisanţilor statelor membre care şi-au exercitat dreptul de liberă stabilire acelaşi
             tratament în statul membru gazdă ca cel acordat resortisanţilor respectivului stat
             membru.
             În cazul altor aspecte, precum impozitarea carburantului pentru aviaţie sau tarifele
             introduse de transportatorii aerieni din ţările terţe pe rutele intracomunitare, este
             necesar să se asigure respectarea legislaţiei comunitare prin modificarea sau
             completarea dispoziţiilor în vigoare ale acordurilor bilaterale dintre statele membre şi
             ţările terţe privind serviciile aeriene.

             •
     130
                 Dispoziţii în vigoare în sfera de aplicare a propunerii

             Dispoziţiile acordului completează sau înlocuiesc dispoziţiile în vigoare din cele şase
             acorduri bilaterale dintre statele membre şi Republica Kârgâză privind serviciile
             aeriene.

     1
             Decizia 11323/03 a Consiliului din 5 iunie 2003 (document cu circulaţie restrânsă).

RO                                                         2                                                RO
 ---pagebreak---               •
     140
                  Coerenţa cu celelalte politici şi obiective ale Uniunii

              Acordul va servi unui obiectiv fundamental al politicii comunitare externe în domeniul
              aviaţiei, prin alinierea acordurilor bilaterale existente privind serviciile aeriene la
              legislaţia comunitară.

           2) CONSULTAREA PĂRŢILOR INTERESATE ŞI EVALUAREA IMPACTULUI

              •   Consultarea părţilor interesate
     211
              Metode de consultare, principalele sectoare vizate şi profilul general al respondenţilor

              Atât statele membre, cât şi părţile interesate din domeniu au fost consultate pe tot
              parcursul negocierilor.
     212
              Sinteza reacţiilor şi modul în care acestea au fost luate în considerare

              S-a ţinut seama de comentariile făcute de statele membre şi de părţile interesate din
              domeniu.

           3) ELEMENTELE JURIDICE ALE PROPUNERII

              •
     305
                  Sinteza acţiunii propuse

              În conformitate cu mecanismele şi directivele prevăzute în anexa la „mandatul
              orizontal”, Comisia a negociat un acord cu Republica Kârgâză care înlocuieşte anumite
              dispoziţii ale acordurilor bilaterale existente dintre statele membre şi Republica
              Kârgâză privind serviciile aeriene. Articolul 2 din acord înlocuieşte clauzele
              tradiţionale de desemnare cu o clauză comunitară de desemnare, care le permite tuturor
              transportatorilor comunitari să beneficieze de dreptul de liberă stabilire. Articolele 4 şi
              5 din acord au ca obiect două tipuri de clauze referitoare la chestiuni de competenţa
              Comunităţii. Articolul 4 se referă la impozitarea carburantului pentru aviaţie, un aspect
              armonizat prin Directiva 2003/96/CE a Consiliului privind restructurarea cadrului
              comunitar de impozitare a produselor energetice şi a electricităţii, în special articolul
              14 alineatul (2). Articolul 5 (Tarife) soluţionează neconcordanţele dintre acordurile
              bilaterale privind serviciile aeriene şi Regulamentul (CE) nr. 2409/92 al Consiliului
              privind tarifele serviciilor aeriene, prin care se interzice transportatorilor din ţările terţe
              să aibă o poziţie dominantă asupra preţurilor la serviciile aeriene de transport exclusiv
              intracomunitare. Articolul 6 soluţionează potenţialele neconcordanţe cu regulile
              comunitare de concurenţă.

              •
     310
                  Temeiul juridic

              Articolul 80 alineatul (2) şi articolul 300 alineatul (2) din Tratatul CE.

              •
     329
                  Principiul subsidiarităţii

              Propunerea se bazează integral pe „mandatul orizontal” acordat de Consiliu, ţinând
              seama de aspectele reglementate de legislaţia comunitară şi de acordurile bilaterale
              privind serviciile aeriene.

RO                                                      3                                                       RO
 ---pagebreak---              •   Principiul proporţionalităţii

             Acordul modifică sau completează dispoziţiile acordurilor bilaterale privind serviciile
             aeriene numai în măsura în care acest lucru este necesar pentru a asigura respectarea
             legislaţiei comunitare.

             •   Alegerea instrumentelor
     342
             Acordul dintre Comunitate şi Republica Kârgâză constituie instrumentul cel mai
             eficient pentru a alinia la legislaţia comunitară toate acordurile bilaterale existente
             dintre statele membre şi Republica Kârgâză privind serviciile aeriene.

           4) INCIDENŢA BUGETARĂ
     409
             Propunerea nu are nici o incidenţă asupra bugetului comunitar.

           5) INFORMAŢII SUPLIMENTARE

             •
     510
                 Simplificare
     511
             Propunerea prevede o simplificare a legislaţiei.
     512
             Dispoziţiile relevante ale acordurilor bilaterale dintre statele membre şi Republica
             Kârgâză privind serviciile aeriene sunt înlocuite sau completate de dispoziţiile unui
             acord comunitar unic.

             •
     570
                 Explicarea detaliată a propunerii

             În conformitate cu procedura standard de semnare şi încheiere a acordurilor
             internaţionale, Consiliul este invitat să aprobe deciziile privind semnarea şi încheierea
             Acordului dintre Comunitatea Europeană şi Republica Kârgâză privind anumite
             aspecte ale serviciilor aeriene şi să desemneze persoanele autorizate să semneze
             acordul în numele Comunităţii.

RO                                                  4                                                    RO
 ---pagebreak---                                                  Propunere de

                                        DECIZIE A CONSILIULUI

           privind semnarea şi aplicarea, cu titlu provizoriu, a Acordului dintre Comunitatea
            Europeană şi Republica Kârgâză privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză,

     având în vedere propunerea Comisiei2,

     întrucât:

     (1)      La 5 iunie 2003, Consiliul a autorizat Comisia să deschidă negocierile cu ţările terţe cu
              privire la înlocuirea anumitor dispoziţii din acordurile bilaterale existente cu un acord
              comunitar.

     (2)      Comisia a negociat, în numele Comunităţii, un acord cu Republica Kârgâză cu privire
              la anumite aspecte ale serviciilor aeriene, în conformitate cu mecanismele şi
              directivele prevăzute în anexa la decizia Consiliului, care autorizează Comisia să
              deschidă negocierile cu ţările terţe cu privire la înlocuirea anumitor dispoziţii din
              acordurile bilaterale existente cu un acord comunitar.

     (3)      Sub rezerva unei eventuale încheieri la o dată ulterioară, acordul negociat de Comisie
              ar trebui semnat şi aplicat cu titlu provizoriu,

     DECIDE:

                                                  Articol unic

     1.          Sub rezerva unei eventuale încheieri la o dată ulterioară, preşedintele Consiliului este
                 autorizat să numească persoana împuternicită (persoanele împuternicite) să semneze,
                 în numele Comunităţii, Acordul dintre Comunitatea Europeană şi Republica Kârgâză
                 privind anumite aspecte ale serviciilor aeriene.

     2.          Până la intrarea sa în vigoare, Comunitatea aplică acordul cu titlu provizoriu, de la
                 data semnării sale de către părţi. Preşedintele Consiliului este autorizat să înainteze
                 notificarea prevăzută la articolul 9 alineatul (2) din acord.

     3.          Textul acordului este anexat la prezenta decizie.

     2        JO C […], […], p. […].

RO                                                     5                                                    RO
 ---pagebreak---      Adoptată la Bruxelles, […]

                                  Pentru Consiliu
                                  Preşedintele

RO                                  6               RO
 ---pagebreak---                                                                2007/0065 (CNS)

                                               Propunere de

                                       DECIZIE A CONSILIULUI

           privind încheierea Acordului dintre Comunitatea Europeană şi Republica Kârgâză
                             privind anumite aspecte ale serviciilor aeriene

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 80 alineatul
     (2), coroborat cu articolul 300 alineatul (2) primul paragraf prima teză şi articolul 300
     alineatul (3) primul paragraf,

     având în vedere propunerea Comisiei3,

     având în vedere avizul Parlamentului European4,

     întrucât:

     (1)      La 5 iunie 2003, Consiliul a autorizat Comisia să deschidă negocierile cu ţările terţe cu
              privire la înlocuirea anumitor dispoziţii din acordurile bilaterale existente cu un acord
              comunitar.

     (2)      Comisia a negociat, în numele Comunităţii, un acord cu Republica Kârgâză cu privire
              la anumite aspecte ale serviciilor aeriene, în conformitate cu mecanismele şi
              directivele prevăzute în anexa la decizia Consiliului de autorizare a Comisiei în
              vederea deschiderii negocierilor cu ţări terţe privind înlocuirea anumitor dispoziţii din
              acordurile bilaterale existente cu un acord comunitar.

     (3)      Acest acord a fost semnat, în numele Comunităţii la […], sub rezerva încheierii la o
              dată ulterioară, în conformitate cu Decizia …/…/CE a Consiliului din […]5

     (4)      Acest acord ar trebui aprobat,

     DECIDE:

                                                 Articolul 1

     1.    Se aprobă, în numele Comunităţii, acordul dintre Comunitatea Europeană şi Republica
     Kârgâză privind anumite aspecte ale serviciilor aeriene.

     3        JO C […], […], p. […].
     4        JO C […], […], p. […].
     5        OJ C […], […], p. […].

RO                                                    7                                                   RO
 ---pagebreak---      2.      Textul acordului se anexează la prezenta decizie.

                                              Articolul 2

     Preşedintele Consiliului este autorizat să numească persoana împuternicită (persoanele
     împuternicite) să înainteze notificarea prevăzută la articolul 9 alineatul (1) din acord.

     Adoptată la Bruxelles, […]

                                                Pentru Consiliu
                                                Preşedintele

RO                                                8                                              RO
 ---pagebreak---                                                       ANEXĂ

                                                      ACORD

                         între Comunitatea Europeană şi Guvernul Republicii Kârgâze
                                 privind anumite aspecte ale serviciilor aeriene

     COMUNITATEA EUROPEANĂ,

     pe de o parte, şi

     GUVERNUL REPUBLICII KÂRGÂZE,

     pe de altă parte,

     (denumite în continuare „părţile”)

     CONSTATÂND faptul că acordurile bilaterale privind serviciile aeriene, încheiate între mai multe
     state membre ale Comunităţii Europene şi Republica Kârgâză, conţin dispoziţii care contravin
     legislaţiei Comunitare,

     CONSTATÂND că, în ceea ce priveşte diverse aspecte care pot fi reglementate prin acorduri
     bilaterale privind serviciile aeriene încheiate între statele membre ale Comunităţii Europene şi ţările
     terţe, Comunitatea Europeană beneficiază de o competenţă exclusivă,

     CONSTATÂND că, în temeiul legislaţiei comunitare, transportatorii aerieni comunitari stabiliţi
     într-un stat membru beneficiază de dreptul de acces nediscriminatoriu la rutele aeriene dintre statele
     membre ale Comunităţii Europene şi ţările terţe,

     AVÂND ÎN VEDERE acordurile dintre Comunitatea Europeană şi anumite ţări terţe care prevăd,
     pentru resortisanţii respectivelor ţări terţe, posibilitatea de a deveni proprietari ai unor transportatori
     aerieni, titulari ai unei licenţe acordate în conformitate cu legislaţia comunitară,

     RECUNOSCÂND faptul că anumite dispoziţii din acordurile bilaterale privind serviciile aeriene
     dintre statele membre ale Comunităţii Europene şi Republica Kârgâză, care contravin legislaţiei
     comunitare, trebuie să devină conforme cu aceasta, pentru a se stabili un temei juridic adecvat
     pentru serviciile aeriene dintre Comunitatea Europeană şi Republica Kârgâză, precum şi pentru a
     păstra continuitatea respectivelor servicii aeriene,

     RECUNOSCÂND faptul că dispoziţiile acordurilor bilaterale privind serviciile aeriene încheiate
     între statele membre ale Comunităţii Europene şi Republica Kârgâză care (i) impun sau favorizează
     adoptarea unor acorduri între întreprinderi, a unor decizii luate de asociaţii ale întreprinderilor sau a
     unor practici concertate care împiedică, denaturează sau restricţionează concurenţa dintre
     transportatorii aerieni de pe rutele respective, (ii) întăresc efectele oricăror astfel de acorduri, decizii
     sau practici concertate sau (iii) deleagă transportatorilor aerieni sau altor operatori economici privaţi
     responsabilitatea de a lua măsuri care împiedică, denaturează sau restricţionează concurenţa între
     transportatorii aerieni pe rutele în cauză, ar putea face ca regulile de concurenţă aplicabile
     întreprinderilor să devină ineficiente,

     CONVIN DUPĂ CUM URMEAZĂ:

RO                                                     9                                                    RO
 ---pagebreak---                                             ARTICOLUL 1
                                           Dispoziţii generale

     1.   În sensul prezentului acord, prin „state membre” se înţelege statele membre ale
          Comunităţii Europene.

     2.   În cadrul fiecăruia dintre acordurile enumerate la anexa 1, trimiterile la resortisanţii statului
          membru care se constituie parte la prezentul acord se interpretează ca trimiteri la
          resortisanţii statelor membre ale Comunităţii Europene.

     3.   În cadrul fiecăruia dintre acordurile enumerate la anexa 1, trimiterile la transportatorii
          aerieni sau la companiile aeriene ale statului membru care se constituie parte la prezentul
          acord se interpretează ca trimiteri la transportatorii aerieni sau la companiile aeriene
          desemnate de respectivul stat membru.

     4.   Drepturile de trafic continuă să se acorde prin intermediul acordurilor bilaterale deja
          existente sau viitoare.

                                          ARTICOLUL 2
                                 Desemnarea de către un stat membru

     1.   Dispoziţiile alineatelor (2) şi (3) din prezentul articol înlocuiesc dispoziţiile
          corespunzătoare ale articolelor enumerate la anexa 2 literele (a) şi, respectiv, (b), în ceea ce
          priveşte desemnarea unui transportator aerian de către statul membru în cauză, autorizaţiile
          şi permisele acordate de Republica Kârgâză şi, refuzul, revocarea, suspendarea sau
          limitarea autorizaţiilor sau a permiselor transportatorului aerian.

     2.   De îndată ce se primeşte o desemnare de la un stat membru, Republica Kârgâză acordă
          autorizaţiile şi permisele corespunzătoare într-un termen limită minim de procedură, cu
          condiţia ca:

          i.     în temeiul Tratatului de instituire a Comunităţii Europene, transportatorul aerian să
                 fie stabilit pe teritoriul statului membru care a efectuat desemnarea şi să deţină o
                 autorizaţie de funcţionare valabilă, în conformitate cu legislaţia comunitară;

          ii.    statul membru care a eliberat certificatul de transportator aerian să efectueze şi să
                 asigure un control reglementar efectiv asupra transportatorului aerian, iar autoritatea
                 aeronautică competentă să fie identificată în mod clar în desemnare şi

          iii.   transportatorul aerian să fie deţinut, în mod direct sau prin intermediul unui
                 acţionariat majoritar, de state membre şi/sau de resortisanţi ai statelor membre şi/sau
                 de alte state enumerate la anexa 3 şi/sau resortisanţi ai acestor alte state şi să fie
                 controlat efectiv de respectivele state şi/sau resortisanţi ai acestora.

     3.   Republica Kârgâză poate refuza, revoca, suspenda sau limita autorizaţiile sau permisele
          unui transportator aerian desemnat de un stat membru în cazul în care:

          i.     în temeiul Tratatului de instituire a Comunităţii Europene, transportatorul aerian nu
                 este stabilit pe teritoriul statului membru care a efectuat desemnarea şi nu deţine o
                 autorizaţie de funcţionare valabilă în conformitate cu legislaţia comunitară;

RO                                               10                                                   RO
 ---pagebreak---              ii.    statul membru care a eliberat certificatul de transportator aerian nu efectuează şi nu
                    asigură un control reglementar efectiv al transportatorului aerian, sau autoritatea
                    aeronautică competentă nu este identificată în mod clar în desemnare sau

             iii.   transportatorul aerian nu este deţinut, în mod direct sau prin intermediul unui
                    acţionariat majoritar, de state membre şi/sau resortisanţi ai statelor membre şi/sau de
                    alte state enumerate la anexa 3 şi/sau resortisanţi ai acestor alte state şi nu este
                    controlat efectiv de respectivele state şi/sau resortisanţi ai acestora.

     Atunci când îşi exercită drepturile în conformitate cu prezentul alineat, Republica Kârgâză nu face
     discriminare pe bază de naţionalitate între transportatorii aerieni ai Comunităţii.

                                                ARTICOLUL 3
                                                  Siguranţa

     1.      Dispoziţiile alineatului (2) din prezentul articol completează dispoziţiile corespunzătoare
             ale articolelor enumerate la anexa 2 litera (c).

     2.      În cazul în care un stat membru a desemnat un transportator aerian al cărui control
             reglementar este efectuat şi asigurat de către un alt stat membru, drepturile Republicii
             Kârgâze în contextul dispoziţiilor privind siguranţa din acordul încheiat între statul
             membru care a desemnat transportatorul aerian şi Republica Kârgâză se aplică în mod
             identic în ceea ce priveşte adoptarea, exercitarea sau menţinerea standardelor de siguranţă
             de către acel alt stat membru, precum şi în ceea ce priveşte autorizaţia de funcţionare a
             respectivului transportator aerian.

                                               ARTICOLUL 4
                                   Impozitarea carburantului pentru aviaţie

     1.      Dispoziţiile alineatului (2) din prezentul articol completează dispoziţiile corespunzătoare
             ale articolelor enumerate la anexa 2 litera (d).

     2.      Fără a aduce atingere oricărei dispoziţii contrare, nicio dispoziţie din acordurile enumerate
             la anexa 2 litera (d) nu împiedică un stat membru să aplice în mod nedescriminatoriu
             impozite, prelevări, drepturi, taxe sau redevenţe pe carburantul furnizat pe teritoriul său,
             destinat să fie utilizat de o aeronavă a unui transportator aerian al Republicii Kârgâze care
             operează pe ruta dintre un punct situat pe teritoriul respectivului stat membru şi un alt
             punct situat pe teritoriul acelui stat membru sau pe teritoriul unui alt stat membru.

                                                ARTICOLUL 5
                             Tarife pentru transportul în Comunitatea Europeană

     1.      Dispoziţiile alineatului (2) din prezentul articol completează dispoziţiile corespunzătoare
             ale articolelor enumerate la anexa 2 litera (e).

     2.      Tarifele care vor fi percepute de către transportatorul (transportatorii) aerian (aerieni)
             desemnat (desemnaţi) de Republica Kârgâză în cadrul unuia dintre acordurile enumerate la
             anexa 1, care conţine o dispoziţie menţionată la anexa 2 litera (e), pentru transporturile

RO                                                 11                                                 RO
 ---pagebreak---               efectuate integral în cadrul Comunităţii Europene sunt reglementate de legislaţia
              comunitară.

                                               ARTICOLUL 6
                                  Compatibilitatea cu regulile de concurenţă

     1.       Fără a aduce atingere oricărei alte dispoziţii contrare, nicio dispoziţie din acordurile
              enumerate la anexa 1 (i) nu favorizează adoptarea unor acorduri între întreprinderi, a unor
              decizii de către asociaţii de întreprinderi sau a unor practici concertate care să împiedice, să
              denatureze sau să restricţioneze concurenţa; (ii) nu întăreşte efectele oricăror astfel de
              acorduri, decizii sau practici concentrate sau (iii) nu deleagă operatorilor economici privaţi
              responsabilitatea de a lua măsuri care să împiedice, să denatureze sau să restricţioneze
              concurenţa.

     2.       Dispoziţiile prevăzute în acordurile enumerate în Anexa 1 care sunt incompatibile cu
              alineatul (1) din prezentul articol nu se aplică.

                                                 ARTICOLUL 7
                                                Anexele la acord

     Anexele la prezentul acord constituie parte integrantă din acesta.

                                                ARTICOLUL 8
                                          Revizuirea sau modificarea

     În orice moment, părţile pot revizui sau modifica de comun acord prezentul acord.

                                               ARTICOLUL 9
                              Intrarea în vigoare şi aplicarea cu titlu provizoriu

     1.       Prezentul acord intră în vigoare la data la care părţile şi-au notificat reciproc, în scris,
              finalizarea procedurilor interne respective necesare în acest scop.

     2.       Fără a aduce atingere alineatului (1), părţile convin să aplice prezentul acord cu titlu
              provizoriu începând cu prima zi a lunii următoare datei la care părţile şi-au notificat
              reciproc finalizarea procedurilor interne necesare.

     3.       Prezentul acord se aplică tuturor acordurilor şi altor înţelegeri dintre statele membre şi
              Republica Kârgâză enumerate la anexa 1 care, la data semnării prezentului acord, nu au
              intrat încă în vigoare, la data intrării lor în vigoare sau a aplicării lor cu titlu provizoriu.

                                                ARTICOLUL 10
                                             Încetarea valabilităţii

     1.       În cazul în care un acord enumerat în anexa 1 îşi încetează valabilitatea, toate dispoziţiile
              prezentului acord care se referă la respectivul acordul îşi vor înceta simultan valabilitatea.

RO                                                  12                                                   RO
 ---pagebreak---      2.      În cazul în care toate acordurile enumerate la anexa 1 îşi încetează valabilitatea, prezentul
             acord îşi încetează simultan valabilitatea.

     DREPT CARE, subsemnaţii, pe deplin autorizaţi, au semnat prezentul acord.

     Încheiat în 2 exemplare la [....], la [...] [...], în limbile bulgară, cehă, daneză, engleză, estonă,
     finlandeză, franceză, germană, greacă, italiană, letonă, lituaniană, maghiară, malteză, olandeză,
     polonă, portugheză, română, slovacă, slovenă, spaniolă, suedeză, rusă şi kârgâză.

     PENTRU COMUNITATEA EUROPEANĂ:                       PENTRU         GUVERNUL            REPUBLICII
     KÂRGÂZE:

RO                                                 13                                                RO
 ---pagebreak---                                                                                Anexa 1

                     Lista acordurilor menţionate la articolul 1 din prezentul acord

     Acorduri privind serviciile aeriene dintre Republica Kârgâză şi statele membre ale
     Comunităţii Europene care, la data semnării prezentului acord, au fost încheiate, semnate
     şi/sau parafate

     – Acord privind transportul aerian dintre Guvernul Federal al Austriei şi Guvernul Republicii
       Kârgâze, încheiat la Viena la 17 martie 1998, denumit în continuare „Acordul Kârgâstan —
       Austria” în anexa 2;

     – Acord privind serviciile aeriene dintre Guvernul Republicii Cehe şi Guvernul Republicii
       Kârgâze, încheiat la Praga la 29 aprilie 2004, denumit în continuare „Acordul Kârgâstan —
       Republica Cehă” în anexa 2;

     – Acord privind transportul aerian dintre Guvernul Republicii Federale Germania şi Guvernul
       Republicii Kârgâze, încheiat la Bishkek la 13 mai 1997, denumit în continuare „Acordul
       Kârgâstan — Germania” în anexa 2;

     – Acord privind serviciile aeriene dintre Guvernul Republicii Kârgâze şi Guvernul Republicii
       Elene, încheiat la Bishkek la 10 septembrie 2004, denumit în continuare „Acordul Kârgâstan —
       Grecia” în anexa 2;

     – Acord privind serviciile aeriene dintre Guvernul Republicii Kârgâze şi Guvernul Republicii
       Slovace, încheiat la Bishkek la 27 septembrie 2006, denumit în continuare „Acordul Kârgâstan
       — Slovacia” în anexa 2;

     – Acordul dintre Guvernul Regatului Unit al Marii Britanii şi Irlandei de Nord şi Guvernul
       Republicii Kârgâze privind serviciile aeriene, încheiat la Londra la 8 decembrie 1994, denumit
       în continuare „Acordul Kârgâstan – Regatul Unit” în anexa 2,

     Modificat ultima dată prin Memorandumul de înţelegere dintre autorităţile aviaţiei civile ale celor
     două ţări încheiat la Londra la 2 septembrie 2003, denumit în continuare „memorandumul de
     înţelegere Kârgâstan – Regatul Unit”.

RO                                                14                                               RO
 ---pagebreak---                                                                                Anexa 2

     Lista articolelor din acordurile enumerate în anexa 1 şi menţionate la articolele 2-5 din
     prezentul acord

     (a) Desemnarea de către un stat membru:

     – Articolul 3 alineatul (5) din Acordul Kârgâstan – Austria;

     – Articolul 3 alineatul (4) din Acordul Kârgâstan – Republica Cehă;

     – Articolul 3 alineatul (4) din Acordul Kârgâstan – Germania;

     – Articolul 3 alineatul (2) litera (a) din Acordul Kârgâstan – Grecia;

     – Articolul 4 alineatul (4) din Acordul Kârgâstan — Regatul Unit şi anexa B articolul 4 litera (a)
       din memorandumul de înţelegere Kârgâstan — Regatul Unit;

     (b) Refuzul, revocarea, suspendarea sau limitarea autorizaţiilor sau a permiselor:

     – Articolul 4 alineatul (1) litera (a) din Acordul Kârgâstan – Austria;

     – Articolul 4 alineatul (1) litera (b) din Acordul Kârgâstan – Republica Cehă;

     – Articolul 4 alineatul (1) litera (a) din Acordul Kârgâstan – Grecia;

     – Articolul 5 alineatul (1) litera (a) din Acordul Kârgâstan — Regatul Unit şi anexa B articolul 5
       alineatul (1) litera (a) din memorandumul de înţelegere Kârgâstan — Regatul Unit;

     (c) Siguranţa:

     – Articolul 6 din Acordul Kârgâstan — Austria;

     – Articolul 7 din Acordul Kârgâstan – Republica Cehă;

     – Articolul 12 din Acordul Kârgâstan — Germania;

     – Articolul 8 din Acordul Kârgâstan — Grecia;

     – Anexa B articolul 13a din memorandumul de înţelegere Kârgâstan — Regatul Unit;

     (d) Impozitarea carburantului pentru aviaţie:

     – Articolul 7 din Acordul Kârgâstan — Austria;

     – Articolul 8 din Acordul Kârgâstan – Republica Cehă;

     – Articolul 6 din Acordul Kârgâstan — Germania;

     – Articolul 9 din Acordul Kârgâstan — Grecia;

     – Articolul 9 din Acordul Kârgâstan — Slovacia;

RO                                                 15                                             RO
 ---pagebreak---      – Articolul 8 din Acordul Kârgâstan — Regatul Unit;

     (e) Tarife pentru transportul în Comunitatea Europeană:

     – Articolul 11 din Acordul Kârgâstan — Austria;

     – Articolul 12 din Acordul Kârgâstan – Republica Cehă;

     – Articolul 10 din Acordul Kârgâstan — Germania;

     – Articolul 13 din Acordul Kârgâstan — Grecia;

     – Articolul 7 din Acordul Kârgâstan — Regatul Unit; Anexa B articolul 7 din memorandumul de
       înţelegere Kârgâstan — Regatul Unit.

RO                                              16                                         RO
 ---pagebreak---                                                                                Anexa 3

                   Lista celorlalte state menţionate la articolul 2 din prezentul acord

     (a) Republica Islanda (în cadrul Acordului privind Spaţiul Economic European);

     (b) Principatul Liechtenstein (în cadrul Acordului privind Spaţiul Economic European);

     (c) Regatul Norvegiei (în cadrul Acordului privind Spaţiul Economic European);

     (d) Confederaţia Elveţiană (în cadrul Acordului între Comunitatea Europeană şi Confederaţia
     elveţiană privind transportul aerian).

RO                                               17                                              RO